Sulmona

Sulmona () – miestas vidurio Italijoje, Abrucų regione, L’Akvilos provincijoje, į pietvakarius nuo Peskaros, kalnuose, prie Peskaros upės. Šalia praeina Romos–Peskaros greitkelis ir geležinkelis. Verčiamasi daugiausia žemės ūkiu, konditerijos ir susukto plieno pramone.

Yra Švč. Mergelės Marijos Apreiškimo bažnyčia ir rūmai (1415 m., perstatyta po žemės drebėjimo 1706 m.), akvedukas (1256 m.), tiekiantis vandenį Senajam šaltiniui (1474 m.), Švč. Marijos dela Tombos bažnyčia (XV a.), romaninė Švč. Pranciškaus dela Skarpos bažnyčia. Šalia Sulmonos prasideda Majelos nacionalinis parkas.

 Istorija 
Senovėje gyvenvietė vadinta Sulmu, čia gyveno italikų gentis peligniai. Vėliau pateko į Romos imperiją, I a. čia gimė žymus romėnų poetas Ovidijus. Valdant Štaufenams, Sulmona buvo Abrucų provincijos sostinė. XIII a. tapo Neapolio karalystės dalimi. XIV–XV a. garsėjo auksakalyste. 1336 m. Sulmonoje gimė popiežius Inocentas VII.

 Šaltiniai 

Kategorija:Abrucų miestai